**Módszertani segédlet a P23 MNB azonosító kódú adatszolgáltatáshoz**

**Kimutatás a helyi bankjegyfeldolgozásról és bankjegyforgalmazásról**

**I. Általános tudnivalók**

Az adatszolgáltatás a bankjegyek feldolgozásáról, forgalmazásáról, valamint hamisítás elleni védelmével kapcsolatos technikai feladatokról szóló MNB rendelet (a továbbiakban: Bankjegyrendelet) alapján az MNB-nek bejelentett – bankjegy-visszaforgató gépnek, bankjegy-befizető gépnek minősülő – bankjegyvizsgáló gépekkel végzett bankjegyfeldolgozással (a forintbankjegyek valódiság és forgalomképesség szerinti ellenőrzésével), az ATM-ekbe töltött forgalomképes forintbankjegyekkel, a pénztáron keresztül lebonyolított forintbankjegy be- és kifizetési forgalommal, továbbá az ATM-eken és a bankjegy-visszaforgató gépeken keresztül lebonyolított forintbankjegy kifizetési forgalommal kapcsolatos adatokat tartalmazza.

Jelen adatszolgáltatás szempontjából ATM alatt a Bankjegyrendelet 2. § 1. pontja szerinti berendezést kell érteni.

Az 01. táblában a bankjegyek mennyiségi adatait címletenként darabszámban kell megadni. A 02. táblában a tranzakciók darabszámát, valamint az értékét millió forintban kell megadni.

**II. A táblák kitöltésével kapcsolatos részletes előírások**

**01. tábla: Bankjegy-visszaforgató és -befizető gépek által végzett bankjegyfeldolgozás, ATM-töltés, pénztári készpénzforgalom**

**01 sor Bankjegy-visszaforgató gépbe ügyfél által befizetett bankjegyek**

Ebben a sorban az adatszolgáltató által üzemeltetett bankjegy-visszaforgató gépekbe az ügyfelek által befizetett forintbankjegyeket kell jelenteni.

**02-05 sorok**

Ezek a sorok a 01 sorban jelentett bankjegyek valódiság és forgalomképesség szempontjából történő ellenőrzését követően valódi forgalomképesnek, valódi forgalomképtelennek (selejtnek), nem egyértelműen valódinak, valamint hamisgyanúsnak minősített bankjegyek állományát tartalmazzák. Valódi forgalomképes bankjegynek a bankjegy-visszaforgató gép által a Bankjegyrendelet 2. melléklet 2.2. pont 2.2.1. alpontja szerinti táblázat 4a kategóriájába sorolt bankjegyeket, valódi forgalomképtelen (selejt) bankjegynek a Bankjegyrendelet 2. melléklet 2.2. pont 2.2.1. alpontja szerinti táblázat 4b kategóriájába sorolt bankjegyeket, nem egyértelműen valódi bankjegynek a Bankjegyrendelet 2. melléklet 2.2. pont 2.2.1. alpontja szerinti táblázat 3 kategóriájába sorolt bankjegyeket, hamisgyanús bankjegynek a Bankjegyrendelet 2. melléklet 2.2. pont 2.2.1. alpontja szerinti táblázat 2 kategóriájába sorolt bankjegyeket kell jelenteni.

**06 sor Bankjegy-befizető gépbe ügyfél által befizetett bankjegyek**

Ebben a sorban az adatszolgáltató által üzemeltetett bankjegy-befizető gépekbe az ügyfelek által befizetett forintbankjegyeket kell jelenteni.

**07-09 sorok**

Ezek a sorok a 06 sorban jelentett bankjegyek valódiság szempontjából történő ellenőrzését követően valódinak, nem egyértelműen valódinak, valamint hamisgyanúsnak minősített bankjegyek állományát tartalmazzák. Valódi bankjegynek a bankjegy-befizető gép által a Bankjegyrendelet 2. melléklet 2.2. pont 2.2.1. alpontja szerinti táblázat 4a/4b kategóriájába sorolt bankjegyeket, nem egyértelműen valódi bankjegynek a Bankjegyrendelet 2. melléklet 2.2. pont 2.2.1. alpontja szerinti táblázat 3 kategóriájába sorolt bankjegyeket, hamisgyanús bankjegynek a Bankjegyrendelet 2. melléklet 2.2. pont 2.2.1. alpontja szerinti táblázat 2 kategóriájába sorolt bankjegyeket kell jelenteni.

**10 sor ATM-be töltött valódi forgalomképes bankjegyek**

Ebben a sorban kell jelenteni azokat a forintbankjegyeket, amelyeket az adatszolgáltató alkalmazottai töltenek az ATM-ekbe (ideértve az adatszolgáltató fiókjában üzemeltetett bankjegyvizsgáló géppel a fiókban feldolgozott, valamint az ellátmányként, már feldolgozott állapotban kapott bankjegyeket), továbbá az adatszolgáltató megbízásából a pénzfeldolgozó szervezet által az ATM-ekbe töltött bankjegyeket. Az adatokat nettó módon kell megadni, azaz a betöltött bankjegyek állományából a maradvány bankjegyek állományát le kell vonni.

**11 sor Forint pénztári bankjegy befizetési forgalom**

Ebben a sorban kell jelenteni a fióki pénztárakban az ügyfelek által befizetett forintbankjegyek mennyiségét.

**12 sor Forint pénztári bankjegy kifizetési forgalom**

Ebben a sorban kell jelenteni a fióki pénztárakban az ügyfelek részére kifizetett forintbankjegyek mennyiségét.

**Táblán belüli összefüggések**

1. tábla valamennyi sorára:

g. oszlop = a + b +...+ f oszlopok

1. tábla 1. sor = 1. tábla 2.+ 3. + 4 +5. sorok

1. tábla 6. sor = 1. tábla 7.+ 8.+ 9. sorok

**02. tábla: ATM-en és bankjegy-visszaforgató gépen keresztül forintban lebonyolított kifizetési forgalom**

Az adatszolgáltató által üzemeltetett ATM-eken és bankjegy-visszaforgató gépeken a tárgyidőszakban forintban lebonyolított kifizetési tranzakciók forgalmát kell jelenteni darabszámban és értékben. A táblában minden forintbankjegy kifizetési tranzakciót jelenteni kell, függetlenül attól, hogy a tranzakció lebonyolításához használt számla vagy kártya forintban vagy devizában denominált. A valutában teljesített kifizetési forgalmat nem kell jelenteni, abban az esetben sem, ha a kifizetés forintban denominált számláról történt.